Horný Tisovník

Horný Tisovník je obec na Slovensku v okrese Detva.

Polohopis 
Je to malá obec obklopená pohoriami Javorie a Ostrôžky. Stredom obce preteká rieka Tisovník.

Kultúra a zaujímavosti

Pamiatky 
 Rímskokatolícky kostol sv. Filipa a Jakuba, jednoloďová baroková stavba bez veže z rokov 1751-1755. Kostol stojí na mieste staršej stavby. 
 Evanjelický kostol, klasicistická jednoloďová stavba so segmentovým uzáverom presbytéria a vežou tvoriacou súčasť hmoty stavby z roku 1867. Stavba stojí na mieste drevenej modlitebne z roku 1791. Kostol má hladké fasády, veža je ukončená ihlancovou helmicou. 
 Dedinská zvonica, drevená ľudová stavba na pôdoryse štvorca.
 Dedinský cintorín, nachádza sa tu množstvo kamenných tabuľových reliéfnych náhrobníkov z 19. storočia a začiatku 20. storočia.

Referencie

Externé odkazy 
 Oficiálna stránka obce
 Najkrajší kraj- turistické atrakcie v obci

 
Obce okresu Detva